CELEX: 62015TN0303
Language: hu
Date: 2015-06-01 00:00:00
Title: T-303/15. sz. ügy: 2015. június 1-jén benyújtott kereset – Barqawi kontra Tanács

27.7.2015   
            
            
               HU
            
            
               Az Európai Unió Hivatalos Lapja
            
            
               C 245/45
            
         2015. június 1-jén benyújtott kereset – Barqawi kontra Tanács
   (T-303/15. sz. ügy)
   (2015/C 245/55)
   Az eljárás nyelve: francia
   
      Felek
   
   
      Felperes: Ahmad Barqawi (Dubaj, Egyesült Arab Emírségek) (képviselők: J.-P. Buyle és L. Cloquet ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2015. március 6-i 2015/375/EU tanácsi végrehajtási rendeletet a felperesre vonatkozó részében;
            
         
               —
            
            
               semmisítse meg a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2015. március 6-i 2015/383/KKBP tanácsi végrehajtási határozatot a felperesre vonatkozó részében;
            
         
               —
            
            
               kötelezze a Tanácsot az eljárás összes költségének viselésére, beleértve a felperes részéről felmerült költségeket is.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
            
               1.
            
            
               Az első jogalap a védelemhez való jog és a tisztességes eljáráshoz való jog megsértésén alapul, mivel a felperest az érintett szankciók meghozatalát megelőzően soha nem hallgatták meg.
            
         
            
               2.
            
            
               A második jogalap a tények nyilvánvaló mérlegelési hibáján alapul, mivel a Tanács nem bizonyította azokat az előadott tényeket, amelyek megalapozzák a meghozott intézkedések indokolását.
            
         
            
               3.
            
            
               A harmadik jogalap az arányosság általános elvének a megsértésén alapul.
            
         
            
               4.
            
            
               A negyedik jogalap a tulajdonhoz és a szakmai tevékenység végzéséhez való jog aránytalan megsértésén alapul.
            
         
            
               5.
            
            
               Az ötödik jogalap hatáskörrel való visszaélésen alapul. A felperes arra hivatkozik, hogy mivel a Tanács által elfogadott intézkedések semmilyen hatással nem járnak a szíriai rezsimre, valamint mivel a felperes mindig tiszteletben tartotta a nemzetközi közösség által kiszabott szankciókat, és a fennálló hatalomtól mindig független maradt, feltételezhető, hogy a megtámadott intézkedéseket az azokban szereplőktől eltérő indokok miatt hozták (piacról való kizárás – egyéb gazdasági szereplők előnyben részesítése).
            
         
            
               6.
            
            
               A hatodik jogalap az indokolási kötelezettség megsértésén alapul, mivel a Tanácsnak a megtámadott intézkedések alátámasztása érdekében hivatkozott indokolása hiányos, és semmilyen konkrét információra vagy időpontra nem hivatkozik, amely lehetővé tenné a felperes számára a neki felrótt kereskedelmi műveletek azonosítását.